# Alkoholivero

### Wikipedia

| Tämän artikkelin määritelmä puuttuu tai on huonosti laadittu.
Lisää tietoa saattaa olla keskustelusivulla.

Alkoholivero on kulutusveroa. Se on välillistä veroa. Veron maksajana oleva tuotteen valmistaja tai myyjä lisää veron osuuden hintoihin tuotteen käyttäjän maksettavaksi.

Alkoholiveroa on kerätty vuosittain seuraavasti (miljoonaa euroa, vuosi suluissa) (1990): 813 m€, (1995): 1196 m€, (2000): 1239 m€, (2001): 1295 m€, (2002): 1348 m€, (2003): 1363 m€, (2004): 1030 m€ ja (2005) 972 m€. [1]

Maaliskuussa 2004 eduskunta päätti laskea väkevien alkoholiveroa 44 %, oluiden 32 % ja viinin 10 %.

Alkoholi- ja alkoholijuomaverotus on harmonoitu yhteisön jäsenvaltioiden piirissä. Suomessa vero perustuu alkoholi- ja alkoholijuomaverosta annettuun lakiin (1471/1994). Alkoholijuomaveron lisäksi alkoholijuomien vähittäismyyntipäällyksistä kannetaan erityistä juomapakkausveroa.

Alkoholiveroa on maksettava alkoholituotteista kuten oluesta, viinistä, viinasta ja likööreistä. Veroa maksetaan tuotteen etyylialkoholipitoisuuden tai juomamäärän mukaan. Mm. kotitalouksissa yksityiseen käyttöön yksinomaan käymisen avulla valmistetut oluet ja viinit eivät kuitenkaan kuulu valmisteverotuksen piiriin.

Verovelvollisuus alkoholiveron maksamiseen määräytyy valmisteverotuslain säännösten mukaan. Lähtökohtaisesti verovelvollinen on alkoholin valmistaja ja maahantuoja. Verovelvollisuus syntyy siinä vaiheessa kun tuotteet luovutetaan väliaikaisesta valmisteverottomuusjärjestelmästä kulutukseen. Yksityishenkilön omaan käyttöön EU-alueelta mukanaan tuomat alkoholijuomat ovat pääsääntöisesti verottomia. Verottomuus ei koske posti- ja Internet-myyntiä. EU:n ulkopuolelta tuleville matkustajatuomisille on säädetty määrällisiä rajoituksia.

Myös verotusmenettelyssä noudatetaan valmisteverotuslain mm. valtuutettua varastonpitäjää, rekisteröityä ja rekisteröimätöntä elinkeinonharjoittajaa sekä matkustajatuomisia koskevia säännöksiä.

Pienillä riippumattomilla olutpanimoilla on mahdollisuus saada verosta alennusta. Tällainen mahdollisuus on sekä ulkomaisilla että kotimaisilla pienpanimoilla, jotka ovat oikeudellisesti ja taloudellisesti riippumattomia muista panimoista.

Vuonna 2003 alkoholisyihin kuoli 1016 miestä ja 267 naista.[2] Vuonna 2005 alkoholisyihin kuoli 1309 miestä ja 355 naista. Vuonna 2005 alkoholisyyt olivat yleisin 15-65 vuotiaiden miesten kuolinsyy.[3]

Suomalaiset joivat viime vuonna (2004?) 100 %:sta alkoholia keskimäärin 10,3 litraa. Kokonaiskulutus kasvoi lähes 10 prosenttia. Alkoholisairauksiin ja -myrkytyksiin kuoli yhteensä (vuonna 2004?) 1 860 henkilöä (300 ihmistä enemmän kuin 2003). Maksakirroosikuolemat lisääntyivät 30 % ja alkoholimyrkytyskuolemat 20 %. Sairaaloiden ja terveyskeskusten vuodeosastoilla kirjattiin n. 36 500 alkoholiin liittyvää hoitojaksoa, mikä oli yli 10 prosenttia enemmän kuin vuonna 2003.[4]

Asiantuntijat ovat vaatineet vuosina 2004-2006 alkoholiveron nostamista terveyshaittojen rajoittamiseksi.

## [muokkaa] Verotaulukko

Tuoteryhmä | Etyylialkoholipitoisuus tilavuusprosentteina | Veron määrä
--- | --- | ---
Olut | yli 0,5 mutta enintään 2,8 | 1,68 senttiä senttilitralta etyylialkoholia
| yli 2,8 | 19,45 senttiä senttilitralta etyylialkoholia
Viinit ja muut käymisteitse valmistetut alkoholijuomat | yli 1,2 mutta enintään 2,8 | 4,54 senttiä litralta valmista alkoholijuomaa
| yli 2,8 mutta enintään 5,5 | 103,00 senttiä litralta valmista alkoholijuomaa
| yli 5,5 mutta enintään 8,0 | 152,00 senttiä litralta valmista alkoholijuomaa
| yli 8,0 mutta enintään 15 | 212,00 senttiä litralta valmista alkoholijuomaa
Viinit | yli 15 mutta enintään 18 | 212,00 senttiä litralta valmista alkoholijuomaa
Välituotteet | yli 1,2 mutta enintään 15 | 257,00 senttiä litralta valmista alkoholijuomaa
| yli 15 mutta enintään 22 | 424,00 senttiä litralta valmista alkoholijuomaa
Etyylialkoholi | yli 1,2 mutta enintään 2,8 | 1,68 senttiä senttilitralta etyylialkoholia
| yli 2,8 | 28,25 senttiä senttilitralta etyylialkoholia
muut |  | 28,25 senttiä senttilitralta etyylialkoholia

## [muokkaa] Lähteet

1. ↑ Tilastokeskus, Suomen verot 1990-2005, 1.3.2006
2. ↑ Alkoholikuolemat Tilastokeskus 2.11.2004
3. ↑ Alkoholikuolemat Tilastokeskus 31.10.2006
4. ↑ Päihdetilastollinen vuosikirja 2005: Alkoholin lisääntynyt kulutus sairastuttaa keski-ikäisiä, Stakes 9.12.2005

Haettu osoitteesta http://fi.wikipedia.org../../../a/l/k/Alkoholivero.html

Luokat: Määritelmän korjausta kaipaavat sivut | Verotus

##### Views

- Artikkeli
- Keskustelu
- Nykyinen versio

##### Etsi